# Spørgsmål og var vedr. Renholds- og omkostningsanalysen jf. engangsplastdirektivet

**Miljøstyrelsen har modtaget og svaret på følgende spørgsmål:**

1. Spørgsmål fra konsulent 1:

Med den kommende påskeuge, hvor langt de fleste af tilbudsgivers medarbejdere har planlagt ferie hele ugen, er der reelt kun 4 arbejdsdage i indeværende uge og 7 efter påske til at udarbejde tilbud, hvilket er helt utilstrækkeligt givet mobiliseringstiden hos tilbudsgiver, opgavens kompleksitet og kravene til tilbuddets indhold.  
  
Vil Energistyrelsen (Miljøstyrelsen red.) på den baggrund overveje en udskydelse af tilbudsfristen med f.eks. 1 uge frem til 27. april 2023?

Miljøstyrelsen har svaret følgende: Ift. forespørgslen om ændring af frist for tilbudsgivning, har Miljøstyrelsen ikke mulighed for at ændre datoen d. 20. april. Miljøstyrelsen har vurderet at der er tilstrækkelig tid til at udarbejde et fornuftigt tilbud, eftersom dette er en opdatering fra rapporten i 2020.

1. Spørgsmål 2 fra konsulent 1:

Af kravspecifikationen pkt. 2.3 fremgår det at ”Leverandøren afregnes bagudrettet, når leverancen er godkendt af Miljøstyrelsen. Da rådgiver skal afholde månedlige lønomkostninger, opfordres Energistyrelsen (Miljøstyrelsen red.) ændrer bestemmelsen til månedlig fakturering.

Miljøstyrelsen har hertil svaret: Anmodningen om at ændre betaling fra bagudrettet til månedlig fakturering, må Miljøstyrelsen afvise, da projektperioden er forholdsvis kort (2,5 måned).

1. Spørgsmål fra konsulent 2:

I Kravsspecifikation nævnes, at ’Opgørelsesmetoden skal i øvrigt følge den tidligere anvendte metode jf. rapport (2020) for at sikre et sammenligningsgrundlag for fremtidige målinger.’

Vil det være muligt at se den model (regneark), der er anvendt af Niras i den tidligere rapport (2020), inden tilbudsfristens udløb?

Dette vil være væsentligt for at kunne vurdere hvor meget ekstra, der skal bygges ind i den model, vi vil give tilbud på at opbygge.

Miljøstyrelsen har svaret følgende: Miljøstyrelsen er ikke i besiddelse af de bagvedliggende data, så de er desværre ikke muligt at tilgå. Jeres tilbud bør derfor basere sig på de oplistede krav i kravsspecifikationen.